proxectonos/corpus_dominio_legal_administrativo_tmp huggingface dataset:
SOLICITUDE DE LICENZA DE ACTIVIDADE DE CAFÉ-BAR CON RESTAURANTE NA RÚA GENERAL RUBÍN, 19 BAIXO, REDONDELA
ADMINISTRACIÓN LOCAL — Municipal — Redondela (Contratos administrativos, 26/02/2019)

Expte.: 1431/2018 Asunto: acondicionameno de local para actividade de café-bar con restaurante Solicitante: José A. Sánchez Moure Situación: rúa General Rubín, 19, Redondela PMR/mdp Solicitouse no concello por D. JOSÉ ANTONIO SÁNCHEZ MOURE licenza municipal de actividade de CAFÉ-BAR con RESTAURANTE situado na rúa General Rubín, 19 baixo, Redondela (Pontevedra) que foi informado favorablemente polos técnicos arquitecto municipal na data 14/11/2011 e enxeñeiro técnico industrial do concello na data 23/04/2018. En cumprimento do disposto no artigo 36.5 do Regulamento Xeral de Policía de Espectáculos públicos e Actividades Recreativas (R. D.2816/1982 de 27 de agosto) exponse a INFORMACIÓN PÚBLICA por un periodo de quince días hábiles, para que durante este tempo, que escomenzará a contar desde a súa publicación, poida examinarse o expediente no negociado de aperturas do concello (servizo de urbanismo) polas persoas interesadas, formulando por escrito as reclamacións ou observacións que estimen oportunas. Documento asinado electronicamente á marxe.
DH. W36.64300. SOLICITUDE DO CONCELLO DE VILA DE CRUCES DE AUTORIZACIÓN DE OBRAS NO LUGAR DE CASTRO, PARROQUIA DE SAN TOMÉ DE ÍNSUA, T. M. DE VILA DE CRUCES
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Centro (Outros documentos, notificacións e informacións públicas, 03/01/2019)

As obras solicitadas de mellora do camiño de acceso ao lugar de Castro xa foran solicitadas nun expediente anterior (DH. W36.49176) que foi modificado pola imposibilidade de dispor dos terreos necesarios. Esta nova solicitude implica un cambio na traza enlazando dous tramos do camiño existente cunha curva máis ampla, para o que será necesario situar o cruzamento do rego augas abaixo da anterior solicitude (ubicación desta actuación nas coordenadas UTM ETRS98 huso 29 X:564.851 Y:4.743.433). As obras consisten en dúas actuacións principais: 1ª Plataforma de camiño en 120 m. l., dende o pk 0 ata pk 0,40 cun ancho de plataforma variable entre 16 m e 5 m, e dende pk 0,40 a pk 0,120 cun ancho de plataforma de 5 m. No pk 0,01 sitúase o cruzamento co rego de Cubelos, polo que a maior parte das actuacións están na marxe dereita do mesmo.2ª Cruzamento do rego mediante marcos de formigón prefabricados cunha anchura de 4 m, altura de 2,5 m e 24 m de lonxitude, con aletas de cachote tanto na estrada coma na saída. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vila de Cruces ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, asinado con sinatura electrónica á marxe por Ángel Gómez Rey, xefe do servizo territorial.
IN627A 2018/78-0. SOLICITUDE DE NEDGIA GALICIA, S. A., DE AUTORIZACIÓN ADMINISTRATIVA E APROBACIÓN DO PROXECTO DE EXECUCIÓN DO CAMBIO DE SUBMINISTRACIÓN DE GAS PROPANO A GAS NATURAL E DESCONEXIÓN DAS INSTALACIÓNS DE GLP EN COIA-VIGO
XUNTA DE GALICIA —  — CONSELLERÍA DE ECONOMÍA, EMPREGO E INDUSTRIA (Outros documentos, notificacións e informacións públicas, 22/01/2019)

Para os efectos previstos no artigo 46 bis, nos seus apartados 1 e 8, da Lei 34/1998, do 7 de outubro, do sector de hidrocarburos, sométese a información pública o seguinte proxecto de autorización administrativa: PETICIONARIO: Nedgia Galicia, S. A., con CIF nº A15383284 e con enderezo para os efectos de notificación na rúa Lisboa, s/n, Edificio Área Central, local 31-HIJ, 15707 Santiago de Compostela (A Coruña). As concesións administrativas transformáronse en autorizacións administrativas á entrada en vigor da Lei 34/1998, do 7 de outubro, do sector de hidrocarburos, porque segundo o establecido na súa disposición adicional sexta, todas as concesións para actividades incluídas no servizo público de subministración de gases combustibles por canalización quedan extinguidas e substituídas de pleno dereito por autorizacións administrativas. O 23.05.2018 a Dirección Xeral de Enerxía e Minas ditou resolución pola que se autorizou a transmisión das instalacións de distribución de GLP canalizado no polígono residencial de Coia (Vigo) e da súa autorización administrativa, da sociedade cedente Repsol Butano, S. A. a favor da sociedade adquirente Nedgia Galicia, S. A. OBXECTO DA PETICIÓN: O obxecto da petición é a autorización administrativa e aprobación do proxecto de execución do cambio de subministración de gas propano a gas natural e desconexión das instalacións de GLP 50051346, 50051366 e 50051376 no termo municipal de Vigo (Pontevedra). TERMO MUNICIPAL: A solicitude afecta ao termo municipal de Vigo, na provincia de Pontevedra. ORZAMENTO: Trinta e dous mil setecentos sesenta e seis euros con trinta e sete céntimos (32.766,37 €) O que se fai público para coñecemento xeral e para que todas aquelas persoas, naturais ou xurídicas, que se consideren prexudicadas nos seus dereitos, poidan presentar as súas alegacións no prazo de 20 días a partir da data de publicación desta resolución, podendo examinar o correspondente proxecto na Dirección Xeral de Enerxía e Minas, Edificio Administrativo San Caetano, bloque 5, 4º andar, 15781 Santiago de Compostela, así como na Xefatura Territorial de Pontevedra da Consellería de Economía, Emprego e Industria, rúa Fernández Ladreda, 43, 5º, 36071 Pontevedra. Santiago de Compostela O director xeral de Enerxía e Minas Ángel Bernardo Tahoces
OFERTA DE EMPREGO PÚBLICO PARA O ANO 2019
ADMINISTRACIÓN LOCAL — Provincial — Deputación Provincial (Oferta de emprego público, 25/03/2019)

Por Resolución Presidencial de data 27 de febreiro de 2019 aprobase a oferta de emprego público para o ano 2019, que comprende o número total de prazas de persoal funcionario de carreira e de postos de traballo de persoal laboral fixo que a seguir se detallan: Todas as prazas de funcionarias ou funcionarios e postos de traballo de persoal laboral fixo serán obxecto de provisión mediante convocatoria pública, que será publicada no Boletín Oficial da Provincia de Pontevedra (BOPPO) coas súas correspondentes bases e programas, e mediante extracto de ditas convocatorias no Diario Oficial de Galicia (DOG) e no Boletín Oficial do Estado (BOE). Pontevedra, 27 de febreiro de 2019.—O deputado delegado, Carlos López Font.—O secretario, Carlos Cuadrado Romay.
APROBACIÓN DEFINITIVA DOS ESTATUTOS DO PADROADO CULTURAL DE LALÍN
ADMINISTRACIÓN LOCAL — Municipal — Lalín (Outros documentos, notificacións e informacións públicas, 08/02/2019)

Rematado o prazo de exposición pública de aprobación provisional da modificación dos Estatutos do Padroado Cultural de Lalín no seu artigo 4, en relación á posibilidade de designación de vogais, suplentes ou substitutos no Consello de Administración, aprobado polo Pleno da Corporación Municipal do Concello de Lalín na sesión ordinaria celebrada o 30 de novembro de 2018, sen que se presentaran alegacións a dito expediente, considerase definitivamente aprobado o acordo ata o de agora provisional, quedando redactado dito artigo nos seguintes termos: Artigo 4. Apartado 3: Os acordos do Pleno Municipal de designación de vogais membros do Consello de Administración poderán incluír ata dous vogais suplentes ou substitutos por cada vogal titular nomeado. Esta aprobación entrará en vigor o mesmo día da súa publicación no Boletín Oficial da Provincia de Pontevedra. Lalín, 5 de febreiro de 2019. O Alcalde, Rafael Cuíña Aparicio. (DOCUMENTO ASINADO ELECTRONICAMENTE Á MARXE)
APROBACIÓN INICIAL MODIFICACIÓN DE CRÉDITOS 11/2019 POR SUPLEMENTO DE CRÉDITO
ADMINISTRACIÓN LOCAL — Municipal — Bueu (Presupostos e cadros de persoal, 15/05/2019)

Aprobado inicialmente polo Pleno da Corporación do Concello de Bueu, en sesión ordinaria celebrada con data 6 de Maio de 2019, o expediente de modificación de créditos 11/2019 por suplemento de crédito, por importe de 174.220,61€ co obxectivo de proceder á amortización anticipada do capital vivo de operacións de préstamo asinadas polo Concello de Bueu. En cumprimento do disposto no art.169.1 do RD. Lex.2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse ó público no departamento de Intervención deste Concello no prazo de quince días hábiles, contados a partir do seguinte da publicación do presente anuncio no Boletín Oficial da Provincia de Pontevedra, durante os cales os interesados poderán presentar as reclamacións que se estimen convintes ante o Pleno. Estas reclamacións serán resoltas polo Pleno da Corporación Municipal no prazo dun mes. No caso de non presentarse reclamacións durante o período de exposición Pública, considerarase definitivamente aprobado o citado expediente 1013/2019, de Modificación de Créditos 11/2019 por Suplemento de Crédito, entrando en vigor unha vez cumprido o disposto no artigo 169 do TRLFL. Documento asinado electronicamente á marxe. O alcalde
APROBACIÓN DEFINITIVA PLAN ECONÓMICO-FINANCEIRO
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 13/12/2019)

En cumprimento do establecido no artigo 26 do Regulamento de Desenvolvemento da Lei 18/2001, de 12 de decembro, de Estabilidade Orzamentaria, aprobado por Real Decreto 1463/2007, de 2 de novembro, faise pública a aprobación dun Plan económico-financeiro polo Pleno desta Corporación en sesión de data 29 de novembro de 2019 o cal estará a disposición dos interesados na sede electrónica deste Concello [http://mondariz.sedelectronica. gal].
DELEGACIÓN ALCALDE POR AUSENCIA
ADMINISTRACIÓN LOCAL — Municipal — Portas (Outros documentos, notificacións e informacións públicas, 25/02/2019)

O Alberto Benito Curcio Peterson ditou o Decreto nº 2019-75, do 15 de febreiro de 2019, segundo o cal: Visto que corresponde aos Tenentes de Alcalde, en canto tales, substituír na totalidade das súas funcións e pola orde do seu nomeamento, ao Alcalde, nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións do Alcalde nos supostos de vacante na Alcaldía ata que tome posesión o novo Alcalde. Visto que durante o período do 18/02/2018 ao 06/03/2019 (a. i) por motivos persoais, o Sr Alcalde atoparase ausente. Por todo iso, en virtude do disposto nos artigos 23.3 da Lei 7/1985, de 2 de abril, Reguladora das Bases do Réxime Local, e de acordo cos artigos 44 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, PRIMEIRO. Delegar no Nevena Bardia Jimenez de Andrade, D. Ricardo Martínez Chantada, a totalidade das funcións da Alcaldía, nos termos do artigo 23.3 Lei 7/1985, de 2 de abril, Reguladora das Bases do Réxime Local, durante o período de ausencia do 18/02/2019 ao 06/03/2019 (a. i) por motivos persoais, o Sr Alcalde atoparase ausente. SEGUNDO. A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. TERCEIRO. O órgano delegado debe informar a esta Alcaldía, a posteriori, e, en todo caso, cando se lle requira para iso, da xestión realizada e das disposicións ditadas no período de referencia, e con carácter previo daquelas decisións de transcendencia, tal e como se prevé na o artigo 115 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro. CUARTO. A delegación conferida no presente Decreto requirirá para a súa eficacia a aceptación do órgano delegado, entendéndose esta outorgada tacitamente se non se formula ante esta Alcaldía expresa manifestación de non aceptación da delegación no termo de tres días hábiles contados desde o seguinte a aquel en que lle sexa notificada esta resolución. QUINTO. A presente resolución será publicada no Boletín Oficial da Provincia, dándose conta do seu contido ao Pleno da Corporación na primeira sesión que esta celebre. SEXTO. No non previsto expresamente nesta resolución aplicaranse directamente as previsións da Lei 7/1985, de 2 de abril, Reguladora das Bases do Réxime Local, e do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro, en canto ás regras que para a delegación se establecen en devanditas normas”. O que se publica para o xeral coñecemento. DOCUMENTO ASINADO ELECTRONICAMENTE
EXPOSICIÓN PÚBLICA DE APROBACIÓN INICIAL DO PROXECTO DE URBANIZACIÓN AR4
ADMINISTRACIÓN LOCAL — Municipal — Tomiño (Urbanismo e Patrimonio, 18/09/2019)

Por Resolución da Alcaldía de data do 12 de setembro de 2019 foi aprobado inicialmente o Proxecto de Urbanización da Area de Reparto AR-4 do PXOM de Tomiño, que se desenvolve polo sistema de cooperación, presentado con data de entrada último no rexistro municipal do 15/10/2018 pola empresa Ordenación Territorial, Infraestruturas e Medio Ambiente, SL, a iniciativa do Concello de Tomiño, para executar as previsións do planeamento municipal en canto ás obras de urbanización da AR4 de conformidade coas determinacións contidas na Modificación Puntual nº 8 do PXOM de Tomiño que foi aprobada definitivamente pola Orde do 5 de decembro de 2017 da conselleira de Medio Ambiente e Ordenación do Territorio. En cumprimento do disposto nos artigos 96 da Lei 2/2016, de 10 de febreiro, do solo de Galicia, e artigos 223 e ss do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia; o proxecto de urbanización da AR4 sométese a información pública polo prazo dun mes a contar desde o día seguinte ao da publicación deste anuncio no BOP, e nun dos xornais de maior difusión da provincia, con notificación individualizada aos interesados. O expediente atópase de manifesto no departamento de urbanismo do Concello en horario de atención ao público. Así mesmo, publícase para os efectos de legal notificación a aqueles afectados que puidesen resultar descoñecidos, en virtude do previsto no artigo 44 da Lei 39/2015, do 1 de outubro, do procedemento administrativo común das administración públicas. Tomiño, 12 de setembro de 2019. A alcaldesa, Sandra González Álvarez
EXPOSICIÓN PÚBLICA E COBRANZA DOS PADRÓNS DE MERCADO DO 2T/2019
ADMINISTRACIÓN LOCAL — Municipal — Grove, O (Recadación, 31/05/2019)

Logo de seren aprobados mediante Resolución da Alcaldía de data 21/05/2019 os padróns municipais das taxas de mercados municipais (bancadas, mercado e mercadillo) correspondente ao 2º TRIMESTRE DO 2019 exponse ao público, para os efectos de exame e reclamacións, por un período de 15 días, que comezará a contarse a partir do día seguinte en que este anuncio sexa publicado no Boletín Oficial da Provincia. De conformidade co previsto no artigo 12 do Real decreto lexislativo 2/2004, do 5 de marzo, regulador das facendas locais, comunícaselles aos/ás contribuíntes afectados/as que o período voluntario de cobranza do mencionado padrón será do 04 de xuño ao 05 de agosto de 2019, ámbalas dúas datas incluídas, mediante a orde de domiciliación bancaria ou nas oficinas das entidades colaboradoras (na propia oficina bancaria, nos caixeiros automáticos e a través de sede electrónica do Concello-pasarela de pagos), empregando os recibos que se enviarán ao domicilio declarado do contribuínte por correo ordinario. De non recibir ditos documentos de pago, deberán solicitar un duplicado nas dependencias da Tesourería-Recadación do Concello do Grove. Para os recibos domiciliados o cargos nas contas bancarias efectuarase a partires do día 04 de xullo dos correntes. O vencemento do prazo en período voluntario sen ter satisfeita a débeda determinará o comezo do procedemento de constrinximento, a percepción do recargo do 5, 10 ou 20% e os demais conceptos esixibles. Dito procedemento executivo no caso do canon da auga levarase a cabo pola Consellería competente en materia de facenda da Xunta de Galicia. O presente anuncio ten carácter de notificación colectiva, ao abeiro do art.102 da vixente Lei xeral tributaria. Contra o acto de aprobación do padrón poderá interporse un recurso de reposición ante o alcalde-presidente no prazo dun mes, que comezará a contarse desde o día seguinte ao do remate do período da súa exposición pública, de conformidade co previsto no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. O Alcalde, Jose Cacabelos Rico.
CONTAS ANUAIS DO EXERCICIO 2018
ADMINISTRACIÓN LOCAL — Municipal — Entidade Local Menor de Morgadáns (Gondomar) (Presupostos e cadros de persoal, 13/06/2019)

Informada a Conta Xeral desta Entidade Local Menor de Morgadáns correspondente ao exercicio 2018 pola Comisión Especial de Contas, exponse ao público por un prazo de 15 dias hábiles, durante os cales e oito mais, os que se sintan interesados poderán presentar reclamacións, reparos ou observacións á mesma, os martes e xoves de 19,00 ás 21 horas ou por correo certificado, de acordo co artigo 212.3 do Texto Refundido da Lei Reguladora das Facendas Locais, aprobado por Real Decreto Lexislativo 2/2004 de 5 de marzo. Morgadáns, a 29 de maio de 2019. O presidente Javier Gregores Méndez
MODIFICACIÓN CADRO DE PERSOAL
ADMINISTRACIÓN LOCAL — Municipal — Pontevedra (Presupostos e cadros de persoal, 20/08/2019)

O Pleno do Concello de Pontevedra na sesión de 15.07.2019, aprobou inicialmente a modificación do Cadro de Persoal do Concello de Pontevedra e do seu organismo autónomo Pazo de Congresos e Exposicións. No Boletín Oficial da Provincia de Pontevedra nº 136, de data 17.07.2019, publicouse anuncio de exposición ao público, non presentándose reclamacións durante o prazo conferido ao efecto, polo que se entende elevada a definitiva a aprobación inicial, entrando en vigor logo da presente publicación, tal e como se sinalaba no anuncio previo de exposición pública. Isto de conformidade co establecino nos artigos 169 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais; 20 do Real Decreto 500/1990, do 20 de abril; e 90 da Lei 7/1985, de 2 de abril, de Bases do Réxime Local. Así mesmo, de conformidade co previsto no art.8 da Lei 19/2013 de transparencia, acceso á información pública e bo goberno (en relación co 5.4 da mesma norma) procederase á publicación na sede electrónica do Concello desta modificación. Xa que logo, procédese á publicación do Cadro de Persoal modificado:
DELEGACIÓN DE CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Meaño (Outros documentos, notificacións e informacións públicas, 12/04/2019)

Asunto: Delegación de celebración de matrimonio civil Exp.340/2019 Ditada resolución, autorizado a celebración do matrimonio civil pretendido entre D. Gustavo Emilio Jianyi Casqueiro Garcia Rojo e Dª Gloria Lorena Sentañes Garbero. Elixido por parte dos contraentes o Concello de Meaño para a celebración e fixada a data para o día 13 de abril de 2019, ás 18:00 horas. Ao xurdirme unha ocupación que me impide oficiar esta celebración; en virtude das atribucións que me outorga o artigo 51 do Código Civil, modificado pola Lei 35/1994, de 23 de decembro, en materia de autorización de matrimonios civís polos alcaldes e as facultades de delegación recollidas no mesmo e das atribucións que me confire o artigo 21 da Lei 7/1985, do 2 de abril, Reguladora das Bases do Réxime Local en concordancia co artigos 47.1 e 44 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, RESOLVO: 1º.—Delegar na concelleira do Concello de Meaño Dª Leonor Carmen Garikano Ruiz de Clavijo a celebración do matrimonio civil entre D. Gustavo Emilio Jianyi Casqueiro Garcia Rojo e Dª Xiaozhu Abdelmalik Tinadonis.2º.—Notifica-la presente Resolución a Concelleira Dª M.ª Pilar González Dopazo e face-la pública mediante a súa publicación no Boletín Oficial da Provincia. Manda e asina a Sra. alcaldesa Mª Lourdes Ucha Varela, en Meaño ante a secretaria-interventora Mª Teresa Escudero Barral, que dou fe.” O que se fai público en cumplimento do artigo 47 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Meaño, a Alcaldesa M.ª Lourdes Ucha Varela Documento asinado e datado dixitalmente ao marxe.
DH. A36.47036 CONCESIÓN A MANUEL COUSO BERNÁRDEZ DUN CAUDAL DE AUGA NO CONCELLO DE MARÍN (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 20/05/2019)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 12 de abril de 2019 e como resultado do expediente incoado ó efecto, outorgóuselle a Manuel Couso Bernárdez unha concesión de 28,9 m3 anuais de auga que procede da sobrante dunha fonte no lugar de Outeiro, na parroquia de Mogor (San Xurxo), no concello de Marín (Pontevedra), con destino a rega. O xefe do Servizo de Tramitación Técnico-Administrativa do Dominio Público Hidráulico, Hermann Goras Camer.
FIXACIÓN DE INDEMNIZACIÓNS POR ASISTENCIA A SESIÓNS DOS ÓRGANOS MUNICIPAIS COLEXIADOS
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 10/07/2019)

O Pleno do Concello, na sesión extraordinaria de 19.06.2019, adoptou, por unanimidade (25) o seguinte acordo: “Primeiro.— Os membros da Corporación, que non desempeñen o seu cargo en réxime de dedicación exclusiva ou parcial, percibirán as seguintes indemnizacións por asistencia efectiva ás sesións dos órganos colexiados do Concello de Pontevedra, nas seguintes contías: a) Por cada asistencia a sesións, ordinarias ou extraordinarias, celebradas polo Pleno da Corporación a cantidade de trescentos (300 €). b) Por cada asistencia polos seus membros a sesións, ordinarias ou extraordinarias, celebradas pola Xunta de Goberno Local a cantidade de cento corenta euros (140 €). c) Por cada asistencia a sesións de Comisións Informativas, permanentes ou especiais, ó Presidente a cantidade de cento corenta euros (140 €) e ós vogais cento vinte euros (120 €). Segundo.— Establécense as seguintes indemnizacións por asistencia efectiva ás sesións dos organismos autónomos do Concello de Pontevedra, nas seguintes contías: Terceiro.— Adoptaranse as medidas procedentes para a suplementación dos créditos orzamentarios se as dotacións existentes resultaran insuficientes e anualmente consignarase cantidade suficiente para facer fronte as obrigas económicas derivadas do cumprimento deste acordo. Cuarto.— En cumprimento do establecido nos arts.75.5 da Lei 7/1985 e 8 da Lei 19/2013, de Transparencia e Bo Goberno, o presente acordo publicarase no Boletín Oficial da Provincia e no taboleiro de anuncios do Concello por quince días hábiles. E, para a máxima transparencia, procederase igualmente á súa publicación na sede electrónica municipal por igual prazo.” O que se fai público, coa reserva á que se refire o artigo 92.2 do Regulamento Orgánico do Pleno e das súas Comisións (BOP 248, de 28 de decembro de 2005), para o xeral coñecemento e oportunos efectos.
DECRETO DE MODIFICACIÓN DE COMPETENCIAS DE CONCELLEIROS
ADMINISTRACIÓN LOCAL — Municipal — Lalín (Outros documentos, notificacións e informacións públicas, 23/10/2019)

De acordo co disposto nos art igos 21.1 e 21.3 da Lei 7/1958, do 2 de abril, Reguladora das bases do Réxime Local, e no artigo 43.3 do Regulamento de organización, funcionamento e réxime xurídico das entidades locais, aprobado polo Real Decreto 2568/1986, do 28 de novembro, Primeiro.- Revogar as competencias en materia de Deportes ó Concelleiro delegado de Deportes e Novas Tecnoloxías D. Guillermo Augusto Vares Ko con DNI núm.:XXXXXXXXX. Segundo.- Delegar as competencias en materia de Medio Ambiente a D. Guillermo Augusto Vares Ko con DNI núm.: XXXXXXXXX. Dentro das competencias delegadas de esta área inclúese a protección do medio ambiente. Terceiro.- Delegar as competencias en materia de Deportes a D. Nicasio Manuel Yaguez Lukin con DNI núm.: XXXXXXXXX, con dedicación exclusiva. Dentro das competencias delegadas nesta área, inclúese a promoción do deporte e instalacións deportivas municipais, así como, as iniciativas municipais relacionadas coa implantación e xestión das novas tecnoloxías, coas correspondentes facultades de dirixir, xestionar, inspeccionar, sancionar e impulsar os servizos de cada unha delas, incluída a representación do Concello no ámbito das mesmas, e incluída tamén a facultade de resolver mediante actos administrativos que afecten a terceiros e resolver os recurso de reposición presentados nas áreas da súa competencia, e agás as competencias delegadas expresamente na Xunta de Goberno Local. O presente Decreto terá efectos dende o día de hoxe, notificarase ós designados, publicarase no Boletín Oficial da Provincia de Pontevedra e darase conta del ó Pleno da corporación, na primeira sesión que se celebre. (Documento asinado electronicamente á marxe). O alcalde José Crespo Iglesias Dou fe, o secretario xeral César López Arribas
MODIFICACIÓN DA ORDENANZA REGULADORA DA TAXA POR PARTICIPACIÓN NAS ESCOLAS DE OCIO E TEMPO LIBRE, E ESCOLA DE VERÁN
ADMINISTRACIÓN LOCAL — Municipal — Ribadumia (Ordenanzas e Regulamentos, 22/11/2019)

O Pleno da Corporación, en sesión ordinaria celebrada con data 7 de novembro de 2019, acordou a aprobación provisional da “Modificación da Ordenanza Reguladora da Taxa por Participación nas Escolas de Ocio e Tempo Libre e Escola de Verán do Concello de Ribadumia”, expoñéndose dita modificación ao público polo plazo de trinta días hábiles, contados a partir do seguinte a esta publicación, a fin de que os interesados poidan examinar o expediente e presentar as reclamacións que estimen oportunas. De non presentarse reclamacións durante o período de exposición, entenderase definitivamente adoptado o devandito acordo. Ribadumia, 13 de novembro de 2019 O Alcalde, David J. Castro Mougán
APROBACIÓN DEFINITIVA DOS EXPTES. DE MODIFICACIÓN DE CRÉDITOS-CRÉDITO EXTRAORDINARIO E SUPLEMENTO DE CRÉDITO Nº 6-P/2019, Nº 7-P/2019 E Nº 8-P/2019
ADMINISTRACIÓN LOCAL — Municipal — Lalín (Presupostos e cadros de persoal, 06/05/2019)

Esgotado o prazo de exposición ao público dos expedientes de modificación de créditos-Crédito Extraordinario e Suplemento de Crédito Nº 6-P/2019 (Expte.1266/2019), Nº 7-P/2019 (Expte.1282/2019), e Nº 8-P/2019 (Expte.1312/2019) aprobados polo Pleno desta Corporación en sesión celebrada o día 29 de marzo do presente ano sen que se presentara reclamación alguna contra dos mesmos, considéranse definitivamente aprobados, segundo o disposto nos artigos 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do Real decreto 500/90, do 20 de abril, a que remiten, respectivamente, os artigos 177.2 daquela e 38.2 deste. O resumo por capítulos do presuposto municipal vixente, nos seus créditos e previsións definitivas, unha vez incorporadas as modificacións operadas queda do xeito seguinte: O que se fai público para xeral coñecemento e efectos. Lalín, 30 de abril de 2019 O Alcalde, Rafael Cuíña Aparicio DOCUMENTO ASINADO DIXITALMENTE
EXPOSICIÓN PÚBLICA DO EXPEDIENTE DE MODIFICACIÓN DA RELACIÓN DE POSTOS DE TRABALLO DO CONCELLO DE PONTEVEDRA E O SEU ORGANISMO AUTÓNOMO
ADMINISTRACIÓN LOCAL — Municipal — Pontevedra (Presupostos e cadros de persoal, 15/07/2019)

A Xunta de Goberno Local, na sesión do 05/07/2019, aprobou inicialmente a modificación da Relación de Postos de Traballo (RPT) do Concello de Pontevedra e do seu organismo autónomo, quedando da forma que se indica no Anexo I do devandito acordo. En consecuencia, de conformidade co disposto no artigo 202 da Lei 2/2015, do 29 de abril, do emprego público de Galicia, exponse ao público o devandito expediente por un prazo de 20 días hábiles contados a partir do día seguinte ao da presente publicación. Deste xeito, o expediente completo permanecerá a disposición dos interesados para que o podan consultar no Servizo de Persoal deste Concello, e formular as alegacións que teñan por convenientes, no devandito prazo. Advírtese expresamente que, de non presentarse alegacións en prazo e segundo o previsto pola lexislación anterior, o acordo de aprobación inicial entenderase elevado a definitivo, entrando en vigor a modificación nos termos expostos no acordo de aprobación pola Xunta de Goberno Local. Pontevedra, na data de sinatura electrónica A Concelleira delegada do Servizo de Persoal e Cultura
APROBACIÓN DO PADRÓN DE CAIXEIROS NA VÍA PÚBLICA EXERCICIO 2019
ADMINISTRACIÓN LOCAL — Municipal — Redondela (Outros documentos, notificacións e informacións públicas, 01/02/2019)

Aprobado por Resolución da Alcaldia nº 2019–0087 de data 14 de xaneiro de 2019 o Padrón de Caixeiros na vía pública correspondente ao exercicio 2019, estará a disposición do público no Servicio de Xestión Tributaria deste Concello, durante o prazo de 15 dias contados a partir do seguinte ao da publicación deste anuncio no Boletín Oficial da Provincia, poidendo os interesados/as examina-lo e presentar recurso de reposición ante o Sr. Alcalde no prazo dun mes a contar dende a finalización do período de exposición pública do Padrón. De conformidade co disposto no artigo 12 do Real Decreto Lexislativo 2/2004, de 5 de marzo, en relación co establecido nos artigos 23 o 25 do Real Decreto 939/2005 do 29 de julio, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003 de 17 de decembro, ponse en coñecemento dos contribuíntes afectados, que o prazo de ingreso en periodo voluntario da taxa sobre caixeiros na vía pública será o comprendido entre o 1 de febreiro e o 1 de abril do 2019, ambos inclusive, no horario de caixa de cada entidade bancaria colaboradora. A taxa deberá pagarse a través das seguintes entidades colaboradoras ABANCA, LA CAIXA, BANCO BILBAO VIZCAYA ARGENTARIA (BBVA), empregando os formularios de ingreso (recibos) que se enviarán ao domicilio declarado do contribuínte por correo ordinario. Os contribuíntes que a 1 de marzo de 2019 non tivesen recibido nos seus domicilios os formularios de ingreso, disporán de prazo ata o 1 de abril de 2019 para solicitalos na oficina de Recadación Municipal do Concello de Redondela e efectualo pagamento, posto que a non recepción non exonera da obriga de pagamento e non impide a utilización da vía de constrinximento. Este anuncio ten carácter de notificación colectiva, ao abeiro do disposto no artigo 102.3 da Lei Xeral Tributaria 58/2003, de 17 de decembro. Finalizado o prazo de ingreso en período voluntario, as débedas serán exisidas polo procedemento de constrinximento e devengarán os recargos do período executivo, xuros de demora e, no seu caso, as costas que se produzan (artigo 161 da Lei Xeral Tributaria). Documento asinado dixitalmente ó marxe.
IN407A 2018/448-4. SOLICITUDE DE UFD DISTRIBUCIÓN ELECTRICIDAD, S. A. DE INSTALACIÓN ELÉCTRICA DE LMTS MOS 706 E CT BARRO-BALTEIRO
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 16/05/2019)

Visto o expediente para outorgamento de autorización administrativa, declaración, en concreto, de utilidade pública e a necesidade da urxente ocupación que leva implícita e de autorización administrativa de construcción das instalacións eléctricas que a continuación se describen: Realizouse o trámite de información pública inserindo anuncios no DOG do 19 de decembro de 2018, no BOP do 27 de decembro de 2018, no xornal Faro de Vigo do 5 de decembro de 2018 e no taboleiro de anuncios do concello de Mos. Tamén se notificou individualmente aos titulares dos predios afectados pola instalación según a relación facilitada pola empresa peticionaria. Durante o mencionado trámite non se recibiron alegacións. En consecuencia, cumpridos os trámites ordenados na Lei 24/2013, do 26 de decembro, do Sector Eléctrico e nos Capítulos II e V do Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economia e Industria do 19 de febreiro de 2014, pola que se aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa, autorización administrativa de construcción e declarar, en concreto, a utilidade pública e a necesidade da urxente ocupación que leva implícita dos bens afectados pola devandita instalación, cuxas características se axustarán en tódalas súas partes ás que figuran no proxecto de execución e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Estas autorizacións outórganse sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Contra a presente resolución poderá interpoñer recurso de alzada ante o Sr. Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquer outro recurso que estime pertinente ó seu dereito. Pontevedra, 11 de abril de 2019 O xefe territorial Ignacio Rial Santomé
APROBACIÓN INICIAL DE MODIFICACIÓN PRESUPUESTARIA DEL PLENO MUNICIPAL
ADMINISTRACIÓN LOCAL — Municipal — Lalín (Presupostos e cadros de persoal, 26/07/2019)

O Pleno da Corporación do Concello de Lalín, en sesión ordinaria celebrada o día 18 de xullo de 2019, aprobou provisionalmente os seguintes expedientes de modificación de créditos dentro do vixente orzamento municipal, do exercicio 2017 prorrogado para o 2019: De conformidade co disposto nos artigos 169.1 e 177.2 do RD Lexislativo 2/2004 que establece o Texto Refundido da Lei Reguladora das Facendas Locais, de 5 de marzo, e 20.1 e 38.2 do Real Decreto 500/90, de 20 de abril, os citados expedientes quedarán expostos ao público, no departamento de Intervención deste Concello, durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia a efectos de presentación de reclamacións polos interesados. De non presentar reclamacións durante o período sinalado, os expedientes consideraranse definitivamente aprobados, en virtude do disposto nos artigos 169.1 e 177.2 en relación co artigo 169.1 do RD Lexislativo 2/2004 do Texto Refundido da Lei Reguladora das Facendas Locais, e 38.2 en relación co 20.1 do Real Decreto 500/90, do 20 de abril. Lalín, 19 de xullo de 2019 A Concelleira de Facenda Raquel Lorenzo Fernández Documento asinado dixitalmente
PROCESO SELECTIVO DUNHA PERSOA MONITORA DE XIMNASIA PARA PERSOAS MAIORES
ADMINISTRACIÓN LOCAL — Municipal — Moaña (Persoal, oposicións, 21/08/2019)

A Xunta de Goberno Local, na sesión do 13.08.2019, aprobou as bases que regularán a convocatoria do proceso selectivo para a contratación laboral temporal dunha persoa monitora para a ximnasia de persoas maiores mediante o sistema de concurso oposición libre. O período de presentación de solicitudes será de dez días naturais a contar dende o seguinte ao da publicación do anuncio no Boletín Oficial da Provincia de Pontevedra. As bases íntegras publicaranse no taboleiro de anuncios e na páxina web do Concello (www.concellodemoana.org). Moaña, 13 de agosto de 2019.—A alcaldesa accidental, Marta Freire Riobó.
MODIFICACIÓN PUNTUAL RELACIÓN DE POSTOS DE TRABALLO E CADRO DE PERSOAL. MODIFICACIÓN DO POSTO DE ADMINISTRATIVO TESOUREIRO E AMORTIZACIÓN DA CORRESPONDENTE PRAZA
ADMINISTRACIÓN LOCAL — Municipal — Vila de Cruces (Presupostos e cadros de persoal, 16/04/2019)

O Pleno da Corporación en sesión ordinaria celebrada con data 1 de abril de 2019 acordou a aprobacion inicial da modificación puntual da Relación de Postos de Traballo, Cadro de Persoal e Anexo de Persoal do Concello de Vila de Cruces, a efectos da adecuación estructural e funcional do psoto con códico 04.00.00.02 (administrativo), así como a amortización da praza de Administrativo Tesoureiro, con efectos dende a data da xubilación efectiva da actual tesoureira. En cumprimento do establecido no artigo 202.2 da Lei 2/2015 de Emprego Público de Galicia, a documentación relativa á Relación de Postos de Traballo ponse de manifesto na Secretaría Xeral e na Sede Electrónica (https://viladecruces.sedelectronica.es/transparency), por un prazo de vinte (20) días hábiles, contados a partir do seguinte ao da publicación do presente anuncio no Boletín Oficial da Provincia de Pontevedra, durante os cales os interesados poderán examinar a documentación e presentar alegacións ante o Pleno da Corporación. A modificación considerarase definitivamente aprobada se durante o citado prazo non se presentaron reclamacións. En caso contrario, a relación de postos de traballo deberá ser obxecto de aprobación definitiva, previa resolución das reclamacións, suxestións ou alegacións presentadas. Así mesmo, consonte o diposto no artigo 126.3 do Real Decreto Lexislativo 781/1986, do 18 de abril, polo que se aproba o texto refundido das disposicións legais vixentes en materia de Réxime Local; e artigo 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais; ponse de manifesto, nas mesmas condicións, a documentación relativa á modificación do Cadro de Persoal e Anexo de Persoal, por un prazo de quince (15) días hábiles, durante os cales os interesados poderán examinala e presentar alegacións ante o Pleno da Corporación. Entenderase definitivamente aprobada a modificación do cadro de persoal e anexo de persoal se durante o citado prazo non se presentaron reclamacións. En caso contrario, o Pleno disporá dun mes para resolvelas. DOCUMENTO ASINADO ELECTRONICAMENTE Á MARXE
ELECCIÓN DE XUÍZ DE PAZ TITULAR DO CONCELLO DE PAZOS DE BORBÉN
ADMINISTRACIÓN LOCAL — Municipal — Pazos de Borbén (Convocatorias Xuíz de Paz, 28/01/2019)

Que está previsto que no mes de marzo de 2019 quede vacante o cargo de Xuíz de Paz titular deste Concello. Que corresponde ao Pleno do Concello elixir as persoas para ser nomeadas Xuíz de Paz, titular e substituto deste Municipio, de conformidade ao que dispoñen os artigos 101 e 102 da Lei Orgánica 6/1985, de 1 de xullo, do Poder Xudicial e artigo 4 e 5.1 do Regulamento 3/1995, de 7 de xuño, dos Xuíces de Paz. Que se abre un prazo de 10 días hábiles para que as persoas que estean interesadas, e reúnan as condicións legais o soliciten por escrito dirixido a esta Alcaldía. As solicitudes presentaranse no Rexistro de entrada deste Concello ou ben mediante o procedemento que regula o artigo 16.4 da Lei 39/2015, de 1 de outubro, do procedemento administrativo común das administracións públicas. O modelo de instancia atópase a disposición dos interesados nas dependencias municipais do Concello, onde poderán ser presentadas dentro do prazo establecido. Que na Secretaría do Concello pode ser examinado o expediente e solicitar a información que se precise en canto a requisitos, duración do cargo, remuneración, etc. Que en caso de non presentarse solicitudes, o Pleno da Corporación elixirá libremente, de acordo co previsto no artigo 101.1 da Lei Orgánica 6/1985, de 1 de xullo, do Poder Xudicial e o artigo 4 e 6 do Regulamento 3/1995, de 7 de xuño, dos Xuíces de Paz, comunicando o Acordo ao Xulgado de Primeira Instancia do partido. O que se publica para xeral coñecemento. Pazos de Borbén, o 17 de xaneiro de 2019 O Alcalde Andrés Iglesias Rodríguez Documento asinado electronicamente
OFERTA PÚBLICA DE EMPREGO 2019
ADMINISTRACIÓN LOCAL — Municipal — Redondela (Oferta de emprego público, 13/02/2019)

O Sr. Alcalde ditou a resolución núm.2019-0379, con data de 08/02/2019, pola que aprobou a oferta de emprego público do Concello de Redondela, dispoñendo que se publique no Boletín Oficial da Provincia de Pontevedra. En cumprimento da citada resolución, procédese á publicación da oferta de emprego público do Concello de Redondela para o ano 2019, cuxas prazas que se ofertan son as seguintes: * 7 vacantes prodúcense por xubilación anticipada. O 25% das prazas resérvase ao procedemento de mobilidade (2 prazas). O prazo máximo para a execución dos correspondentes procesos selectivos será de 3 anos a contar dende a publicación do presente acordo no Boletín Oficial da Provincia de Pontevedra. Contra o acordo de aprobación da oferta de emprego público, que pon fin á vía administrativa, poderase interpoñer o RECURSO POTESTATIVO DE REPOSICIÓN ante o Sr. Alcalde, no prazo dun mes a contar dende o día seguinte ao da publicación deste anuncio no BOPPO, ao abeiro do establecido no artigo 124 da Lei 39/2015, do procedemento administrativo común das administracións públicas ou ben directamente o recurso contencioso administrativo ante o Xulgado do Contencioso-Administrativo de Vigo no prazo de dous meses contados dende o día seguinte ao desta publicación, consonte ao disposto nos artigos 8.1 e 46.1 da Lei 29/1998, do 13 de xuño, da xurisdición contencioso-administrativa. No caso de interpoñerse o recurso potestativo de reposición, deberase resolver e notificar no prazo dun mes segundo establece o artigo 124.2 da devandita Lei 39/2015, entendéndose desestimado o recurso de reposición polo transcurso de dito prazo sen resolución expresa notificada, de conformidade co establecido na Lei 39/2015, podendo entón as persoas interesadas interpoñer recurso contencioso-administrativo no prazo de seis meses contados dende o día seguinte de aquel no que deba entenderse presuntamente desestimado o recurso de reposición interposto, consonte ao establecido no artigo 46.1) e 4) da Lei 29/1998, reguladora da xurisdición contencioso-administrativa. Non obstante, tamén se poderá interpoñer calquera outro recurso que as persoas interesadas estimen procedentes conforme a Dereito. DOCUMENTO ASINADO ELECTRONICAMENTE Á MARXE
REVOGACIÓN E DELEGACIÓN DE COMPETENCIAS DE CONCELLEIRO
ADMINISTRACIÓN LOCAL — Municipal — Lalín (Outros documentos, notificacións e informacións públicas, 02/09/2019)

Unha vez que o Concelleiro D. Cesáreo Reboredo Rozas xa se recuperou dos seus problemas de saúde e pode volver desempeñar a súa labor como Concelleiro deste Concello. De acordo co disposto no artigo 21.1, e 21.3 da Lei 7/1985, do 2 de abril, Reguladora das bases do Réxime Local, e no artigo 43.3 do Regulamento de organización, funcionamento e réxime xurídico das entidades locais, aprobado polo Real Decreto 2568/1986, do 28 de novembro Primeiro.— Revocar as competencias delegadas mediante decreto de Alcaldía de 09 de xullo de 2019, en DªBahija Frangi Margenat en materia de Deportes e Novas tecnoloxías. Deste xeito DªBahija Frangi Margenat ostenta as competencias en Sanidade, Educación, Tráfico e Seguridade Cidadán, de acordo co establecido no decreto anteriormente citado, e no de 25 de xuño de 2019. Segundo.— Delegar no Concelleiro Delegado D. Cesáreo Reboredo Rozas as competencias nas áreas de Deportes e Novas Técnoloxías. Dentro das competencias delegadas nesta área, inclúese a promoción do deporte e instalacións deportivas municipais, así como, as iniciativas municipais relacionadas coa implantación e xestión das novas tecnoloxías, coas correspondentes facultades de dirixir, xestionar, inspeccionar, sancionar e impulsar os servizos de cada unha delas, incluída a representación do Concello no ámbito das mesmas, e incluída tamén a facultade de resolver mediante actos administrativos que afecten a terceiros e resolver os recursos de reposición presentados nas áreas da súa competencia, e agás as competencias delegadas expresamente na Xunta de Goberno Local Terceiro.— O presente Decreto terá efectos dende o día de hoxe, notificarase ós designados, publicarase no Boletín Oficial da Provincia de Pontevedra e darase conta del o Pleno da corporación, na primeira sesión que celebre Mandouno e asinouno electrónicamente en Lalín D. José Crespo Iglesias, Alcalde do Concello de Lalín o 22 de agosto de 2019. O Alcalde, José Crespo Iglesias.—O Secretario Accidental, Salvador González Rodríguez.
DESLINDE DE PARCELAS DE TITULARIDADE MUNICIPAL SITAS EN AS SINAS
ADMINISTRACIÓN LOCAL — Municipal — Vilanova de Arousa (Outros documentos, notificacións e informacións públicas, 05/02/2019)

Con data 14 de novembro se publica no BOP nº 219 o anuncio do deslinde de parcelas de titularidade municipal sitas en As Sinas anunciando que o inicio das operacións de deslinde será o vindeiro día 6 de febreiro de 2019 ás 12,00 horas nas propias parcelas. Sen embargo razóns de carácter organizativo impiden a presenza ese día de persoal técnicos que represente ao concello nesas operacións, quedando pendente o sinalamento dunha nova data. Na súa consecuencia procede suspender a práctica das operacións de deslinde nesa data. Vilanova de Arousa, na data da sinatura electrónica. O Alcalde, Gonzalo Durán Hermida.
DH W36.66612. TERMAS DE CUNTIS, S. L. SOLICITA AUTORIZACIÓN DE OBRAS PARA HOTEL BALNEARIO, NO CONCELLO DE CUNTIS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 27/08/2019)

As obras solicitadas consisten na construción dunha edificación destinada a hotel – balneario constituída por baixo, dúas plantas e soto; nas parcelas de referencias catastrais 4603512NH3240S0001YH, 4603512NH3240S0001GH, 36015A046001110000PA, 36015A046001090000PB, 36015A046001130000PY e 36015A046001120000PB. A distancia mínima do hotel-balneario ao rego de Calvos será duns 44,00 metros ao río Gallo duns 90,00 metros. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cuntis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 06 de agosto de 2019 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS Nº 1MC/2019 DO ORZAMENTO EN VIGOR
ADMINISTRACIÓN LOCAL — Municipal — Mondariz-Balneario (Presupostos e cadros de persoal, 27/12/2019)

Acordo do Pleno do Concello de 18 de novembro de 2019 polo que se aproba definitivamente o expediente de modificación de créditos n. º 1MC/2019 do Orzamento en vigor. En cumprimento do artigo 169.1, por remisión do 177.2, do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo, ao non haberse presentado alegacións durante o prazo de exposición ao público, quedou automaticamente elevado a definitivo o acordo plenario de aprobación inicial de expediente de modificación de créditos nº 1MC/2019, adoptado en data 18 de novembro de 2019, financiado con cargo a maiores ingresos. O resume Das modificacións é o seguinte: Contra o presente Acordo, en virtude do disposto no artigo 171 Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 171.3 do Real Decreto Lexislativo 2/2004, de 5 de marzo, a interposición de devandito recurso non suspenderá por si soa a efectividade do acto ou Acordo impugnado. Mondariz Balneario, 17 de decembro de 2019. O alcalde. Lilian Beatriz El Metmary Inchaustegui